2022.12.13.
(8)
HU
Az Európai Unió Hivatalos Lapja
L 319/87
Az EUSZ 41. cikkének (2) bekezdése értelmében, valamint az Európai Békekeret létrehozásáról szóló (KKBP) 2021/509 tanácsi határozattal (1) összhangban az e határozatból eredő, katonai vagy védelmi vonatkozású működési kiadásokat a tagállamoknak kell viselniük,
ELFOGADTA EZT A HATÁROZATOT:
1. cikk A misszió (1) Az Unió katonai partnerségi missziót indít Nigerben (EUMPM Niger) annak érdekében, hogy az emberi jogok jogával és a nemzetközi humanitárius joggal összhangban támogassa Nigert a fegyveres terrorista csoportok elleni küzdelemben.
(2) Az EUMPM Niger stratégiai célja a nigeri fegyveres erők kapacitásépítésének támogatása, a fegyveres terrorista csoportok által jelentett fenyegetés megfékezésére, a Niger lakosságának védelmére és egy biztonságos és védett környezet biztosítására irányuló képességének fokozása érdekében.
(3)
E célból az EUMPM Nigernek:
a) a – többek között az oktatóknak nyújtandó – tanácsadás és képzés biztosításával támogatnia kell a fegyveres erők technikusai képzési központjának létrehozását és kiépítését; b) szakképzés kérésre történő biztosításával támogatnia kell a nigeri fegyveres erők szakosodott kapacitásainak kiépítését; c) támogatnia kell egy hírközlési és parancsnoki támogató zászlóalj létrehozását és kiépítését a zászlóalj egységeinek, szakembereinek és parancsnoki láncának képzésével és mentorálásával, lehetővé téve annak későbbi, nigeri műveleteket támogató, az emberi jogok jogával és a nemzetközi humanitárius joggal összhangban történő bevetését.
(4) A nemzetközi humanitárius jogot, az emberi jogokat, a nemek közötti egyenlőség elvét, a polgári lakosság védelmét, valamint az Egyesült Nemzetek Szervezete Biztonsági Tanácsának (ENSZ BT) a nőkről, a békéről és a biztonságról szóló 1325 (2000) sz. határozata, az ifjúságról, békéről és biztonságról szóló 2250 (2015) sz.
ENSZ BT-határozat, illetve a gyermekek és a fegyveres konfliktusok kapcsolatáról szóló 1612 (2005) sz.
ENSZ BT-határozat szerinti menetrendeket teljes mértékben integrálni és proaktívan érvényesíteni kell az EUMPM Niger stratégiai és operatív tervezésében, tevékenységeiben és a jelentéstételben.
(5) Az EUMPM Nigernek emellett elő kell segítenie az Európai Békekeret által Nigernek nyújtott támogatás biztosítását a fegyveres erők technikusainak képzési központja vonatkozásában, és – amennyiben a Tanács határoz a szükséges támogatási intézkedésről – a kiválasztott hírközlési és parancsnoki támogató zászlóalj vonatkozásában.
A misszió tevékenységeit össze kell hangolni a felszerelések Európai Békekereten keresztül kellő időben történő rendelkezésre bocsátásával.
2. cikk Az uniós misszióparancsnok kinevezése Az EUMPM Niger misszióparancsnoki tisztségét a Katonai Tervezési és Végrehajtási Szolgálat (MPCC) igazgatója látja el.
3. cikk A misszió parancsnokságának kijelölése (1) Az MPCC a műveleti területeken kívüli, katonai stratégiai szintű állandó vezetési és irányítási struktúra.
Az MPCC az EUMPM Niger operatív tervezéséért és végrehajtásáért felel.
(2) Az EUMPM Niger missziós erőinek parancsnoksága Nigerben kap helyet, és az uniós missziós erők parancsnokának irányítása alatt működik.
(1) A Tanács (KKBP) 2021/509 határozata (2021. március 22.) az Európai Békekeret létrehozásáról, valamint a (KKBP) 2015/528 határozat hatályon kívül helyezéséről (HL L 102., 2021.3.24., 14. o.).